অনুষ্ঠানত ড০ থাৱৰ চান্দ গেহলটে কয় যে এই বুজাবুজিৰ চুক্তি প্ৰকৃতাৰ্থত ঐতিহাসিক হৈ ৰ ’ ব, যিহেতু এতিয়াৰে পৰা এনচিইআৰটিৰ পাঠ্যপুথি ভাৰতীয় সাংকেতিক ভাষাত উপলব্ধ হোৱাটো নিশ্চিত হ ’ ল। ইয়াৰ ফলত শ্ৰৱণ শক্তি নোহোৱা ছাত্ৰ-ছাত্ৰীয়ে এতিয়া শৈক্ষিক উপকৰণসমূহ ভাৰতীয় সাংকেতিক ভাষাতো আয়ত্ব কৰিব পাৰিব। শ্ৰৱণ শক্তি নোহোৱা শিক্ষাৰ্থীৰ লগতে শিক্ষক, অভিভাৱকসকলো ইয়াৰদ্বাৰা উপকৃত হ ’ ব। এই বুজাবুজিৰ চুক্তিৰ পাছত এনচিইআৰটিৰ পাঠ্যপুথি আৰু শৈক্ষিক উপকৰণসমূহ ভাৰতীয় সাংকেতিক ভাষাত উপলব্ধ হ ’ ব, যি সমগ্ৰ দেশতে একে হ ’ ব। ইয়াৰ অৰ্থ এয়ে যে শ্ৰৱণ শক্তি নোহোৱা দেশৰ প্ৰতিটো প্ৰান্তৰ সকলো ছাত্ৰ-ছাত্ৰীয়ে ভাৰতীয় সাংকেতিক ভাষাত এনচিইআৰটিৰ পাঠ্যপুথি অধ্যয়ন কৰিব। ভাৰতীয় সাংকেতিক ভাষাই বৈচিত্ৰতাৰ মাজত একতাক প্ৰতিফলিত কৰে। ইয়াক হাতৰ সহায়ত বুজোৱা হয় আৰু চকুৰে দেখি উপলব্ধি কৰা হয়। ই দেশৰ সকলো শ্ৰৱণ প্ৰতিবন্ধী ছাত্ৰ-ছাত্ৰীক একেলগে সংযুক্ত কৰে। শ্ৰী ৰমেশ পোখৰিয়াল নিশাংকে তেওঁৰ ভাষণত এনচিইআৰটিক ইয়াৰ ৬০সংখ্যক প্ৰতিষ্ঠা দিৱসত অভিনন্দন জনায় আৰু কয় যে এনচিইআৰটি আৰু আইএছএলআৰটিচিৰ মাজত স্বাক্ষৰিত বুজাবুজিৰ চুক্তিয়ে নতুন শিক্ষা নীতি,২০২০এ বাধ্যতামূলক কৰা অনুসৰি ভাৰতীয় সাংকেতিক ভাষাত শৈক্ষিক মান নিৰ্ধাৰণ নিশ্চিত কৰিব।